Dé Zaid fum Zwoatn Wödgriag woa da Bruno Kreisky im Exil in Schwénd, nåch dém a im 1938ga Joa neta unta da Bedingung ausn Gfengnis aussi låssn woan is, das a s'Daidsch Raich falåst. Ea is auf dés aufi nåch Schdokhoim gãnga, wo a an Bosdn ois Sekretea bai ana Konsumgsöschåft griagt håd. Némbai håd a nu fia schwédische und auslendische Zaidungen Artikl gschrim. Doatn håd a a in Willy Brandt kena gleant, dea a fu Daidschlãnd wég is und 1940 iwa Noawéng doat hî kema is. Dé zwoa han guade Fraind woan und san's a eana Lém lãng blim. In Schwén håd da Bruno Kreisky a 1942 ghairat, nemli de Vera Fürth, mid dear a schbéda zwoa Kinda griagt håd, an Su, in Beda (* 1944) und a Dochda, d'Susanne (* 1948).